Drie 'dwelmhuise' in Rustenburg platgestoot | Maroela Media
Een van die huise word Dinsdag platgestoot. (Foto: Rustenburg-munisipaliteit)
Die Rustenburg-munisipaliteit in Noordwes het drie huise, met 'n gesamentlike waarde van nagenoeg R1,7 miljoen, platgestoot nadat dit as sogenaamde probleemhuise weens beweerde dwelmbedrywighede geïdentifiseer is.
"Die hofbevel is aan die munisipaliteit toegestaan nadat die geregistreerde eienaars van die drie eiendomme nie die munisipaliteit gekontak het, soos deur wetgewing voorgeskryf, nadat dit as problematies uitgewys is nie," het hy gesê.
"Die gebruik van die eiendomme as dwelmneste was vir die munisipaliteit 'n ernstige probleem, asook die gebruik daarvan vir sekshandel en die deelname daaraan van weerlose vroue. Die dwelm nyaope is ook tydens vorige klopjagte daar gevind."
Magae het gesê die eiendomme se water- en kragmeters is ook omseil.
Die rommel is van die persele verwyder om die veiligheid van ander inwoners te verseker en te keer dat voornemende boosdoeners daarheen gelok word.
"Die sloping van die huise is in ooreenstemming met die veldtog vir 'n skoon en veilige stad wat moet verseker dat Rustenburg meer omgewingsvriendelik is en ontslae raak van afvallige elemente wat 'n verskeidenheid oortredings pleeg. Vandag se optrede was 'n gesamentlike operasie tussen die munisipaliteit se onderskeie direktorate en die polisie."
Waarnemende burgemeester Lucky Kgaladi het die amptenare en betrokkenes bedank vir hul bydrae tot die operasie.
Nog een van die vervalle huise in Rustenburg wat Dinsdag platgestoot is (Foto: Rustenburg-munisipaliteit)
"Rustenburg is vandag veiliger omdat dié drie huise nie meer staan nie. Ons het nou die getal probleemhuise in die stad, waar baie lewens verwoes is, verminder," het hy gesê.
Die munisipaliteit het in 2018 'n 14 dae lange kennisgewing aan die huiseienaars uitgereik om hulle beskikbaar te stel oor probleme rondom die huise, of om aangekla te word op aanklagte wat verband hou met die verwaarlosing van die huise.
Die huise was onder die 12 huise wat in Januarie 2018 aan die brand gesteek is ná bewerings dat dit as bordele en dwelmhole gebruik is.
Taxi-operateurs het hul eie klopjagte op die huise, wat deur buitelanders beset is, gedoen. Dít nadat 'n taxi-bestuur in Desember 2017 dood is toe hy glo deur 'n dwelmverslaafde met 'n skerp voorwerp gesteek is.
mooi.pragtig. ek wens dit word meer gedoen. ek hoop daar is nou nog n paar nigeriers oppad terug huistoe.
Huh. Dit gaan nie die probleem oplos nie
Hoekom nie die hele land se taxistaanplekke platstoot nie? Dit is daar waar die dwelmsmouse (Nigerians) hulle goed verkoop. Die paar huissies gaan niks beteken nie.
Hoekom die huise platstoot? Daar is nooit genoeg behuising nie. Hoekom down polisie nie beter werk en verwyder die inwoners en gee die huise vir behoeftigers.
Nee Piper ongelukkig is daar nie Nigeriërs oppad huistoe nie hy het alreeds iewers anders ingekruip. Die munisipaliteit moet eerstens by Sars gaan aanklop en die eienaars se rekening vries sodat hul die munisipaliteit kan betaal vir onkoste en skade aan grond, peste wat uitbroei en als wat daarmee gepaard gaan dan moet dit gesloop word waarvoor die eienaar ook dan moet betaal en dan moet die eienaar sommer 'n stywe boete kry, ek weet van baie eienaars wat sulke plekke gekoop het sit oorsee en die plekke word as 'n dwelm nes gebruik.